**KÍSÉRLETI MŰHELY 1.**

**ABSZTAKCIÓ, UTÓPIA, TÉR**

**- leigázott természet -

Moholy-Nagy Művészeti Egyetem
Építészeti Intézet**

**Szemeszter: 2021-22/I**

**oktatók: Baló Dániel, Bene Tamás**

kurzusleírás

**Előzetes**

Az őszi és tavaszi félévben a Veszprém-Balaton 2023, Európa Kulturális Fővárosa keretein belül egy bivakszállással kombinált, bakonyi erdőben elhelyezett olvasókabin tervezése lesz a feladat, amit nyáron egy helyszíni építés követ.

A kabin paraméterei rugalmasan alakíthatók, de az alábbi alapvetések irányadónak tekintendők:

* 4fő kényelmesen elfér benne, olvasásra, időtöltésre alkalmas (kb. 10nm alapterület)
* ezen felül 4fő bivakszállásként is használni tudja (polifoam + hálózsák)
* kódos, előzetes regisztrációhoz kötött bejutási lehetőség
* 100-120 könyv, tematizált és állandó gyűjtemény, mely időközönként frissül
* a "könyvtár" szezonális, az ősztől tavaszig terjedő időszakban a kabin csak bivakszállásként működik, de hivatalosan inkább "eső- vagy menedékházként" van megnevezve
* preferencia a könnyűszerkezetes, szárazépítést előtérbe helyező építési tecnológiák alkalmazása, minél kisebb ökológiai lábnyom / környezeti terhelés, mind anyagválasztásban, kivitelezésben és működtetésben, javasolt előregyártható elemekben gondolkodni, ami kevés helyszíni építéssel jár
* minimális téliesítés (hőszigetelés) szükséges,  a világítás napelemes engiával történik, fűtés nincs, illetve csak alternatív módon (például egy kinti tűzrakó egység hőjét bevezetni a házba)
* a tervezés során vizsgálandó kérdések: mit jelent és miért jó az erődbe könyveket, a civilizáció lenyomatát bevinni? egy ilyen kabinban - természeti környezetben - való tartózkodás mit tud hozzátenni az olvasás élményéhez, illetve az olvasás mint a tervezési programba kódolt funkció/aktus miként hat vissza a kabin kialakítására, és ezen túl a természeti környezet megélésére? milyen dramaturgiát és jelentést hordoz magában a kabinhoz vezető útvonal, illetve hordoz-e valójában, cél-e vagy csak állomás?

**Kivonat**

A kurzus alapvető célja egy absztrakt elképzelés, utópia társítása egy gondosan választott konkrét térrel, helyszínnel és a kettő egymásra való hatásának, fúziójának tanulmányozása a szemeszter során. A félév végére olyan tervek, építmények, installációk, alkotások születnek, melyek a kurzus elméleti hátterére és a választott térre, helyszínre egyformán reflektálnak.  Az ‘AUT’ kurzusok gyakorlata, hogy az absztrakt gondolatiságtól a konkrét, megvalósult építményig tágítsa a stúdium kereteit, és kiemelt fókusszal éljen az ember és természet összefüggéseiben.

**Elmélet**

A kurzus elméleti és gondolati alapját továbbra is az ‘ember és természet viszonya’ jelenti, ahogy az előző szemeszterekben is. A cél nem az ‘eco’ szemléletben tervezés gyakorlata, hanem bizonyos mélyebb összefüggések keresése, tudatosítani, hogy építészként angyagokból sok energiával hozunk létre dolgokat, ami felelősség, és egy intim kapcsolat a környezetünkkel. Az aktuális félévben kiemelt hangsúlyt fog kapni a növényekkel, mint élő anyaggal való építkezés, valamint az adott környezetben és adott funkcióhoz kapcsolódóan a lakozáshoz és létezéshez minimálisan szükséges tér és felszereltség, komfort, valamint elkerülhetetlen módon az időtartam és ökológiai lábnyom kérdéskörök is.

**Helyszín/ tér**

A helyszínt az oktatók választják ki minden szemeszter elején. Ebből fakadóan a gondolkodás folyamata és a tervezés a választott helyszín/tér és annak környezetének vizsgálatával kezdődik.

ELSŐ FÉLÉV: koncepció alkotás /két fős csapatokban/

MÁSODIK FÉLÉV: kiviteli tervek elkészítése, munkafolyamatok tematizálása, megosztása

**Előzetes ütemezés:**

szeptember - indító előadások

okt. 4 - vázlatterv-koncepció 1/50, anyaghasználat, sorolhatóság

nov. 1 - 1/20 vázlat, belsőépítészettel,

nov. 29 - 1/20 lépték véglegesítve, feldolgozás, prezentációs terv

dec.13-17 - kipakolás

febr. - tervezési feladatkörök szétosztása, csapatmunka

márc. - 1/10 csomóponti tervek, 1/1 bútortervek, prototípusok és 1/10 model építesének kezdete

április - köztes konzultáció a munkaközi modellekről, tételes anyagkiírás

máj. - kipakolás

június - építés, előregyártás

Baló Dániel

okl. építészmérnök

cand. arch. (MAA) KADK
+3670 599 6437